CELEX: 62010CN0453
Language: ro
Date: 2010-09-16 00:00:00
Title: Cauza C-453/10: Cerere de pronunțare a unei hotărâri preliminare introdusă de Okresný súd Prešov (Republica Slovacă) la 16 septembrie 2010 — Jana Pereničová, Vladislav Perenič/S.O.S. financ, spol. sro

4.12.2010   
            
            
               RO
            
            
               Jurnalul Oficial al Uniunii Europene
            
            
               C 328/15
            
         Cerere de pronunțare a unei hotărâri preliminare introdusă de Okresný súd Prešov (Republica Slovacă) la 16 septembrie 2010 — Jana Pereničová, Vladislav Perenič/S.O.S. financ, spol. sro
   (Cauza C-453/10)
   ()
   2010/C 328/28
   Limba de procedură: slovaca
   
      Instanța de trimitere
   
   Okresný súd Prešov
   
      Părțile din acțiunea principală
   
   
      Reclamanți: Jana Pereničová, Vladislav Perenič
   
      Pârâtă: S.O.S. financ, spol. sro
   
      Întrebările preliminare
   
   
               1.
            
            
               Cadrul protecției consumatorului, potrivit articolului 6 alineatul (1) din Directiva 93/13/CEE a Consiliului din 5 aprilie 1993 privind clauzele abuzive în contractele încheiate cu consumatorii (1), permite să se considere, atunci când sunt stipulate clauze contractuale abuzive, că respectivul contract în ansamblul său nu dă naștere unor obligații pentru consumator dacă este mai favorabil pentru acesta?
            
         
               2.
            
            
               Criteriile care configurează o practică comercială neloială, în sensul Directivei 2005/29/CE a Parlamentului European și a Consiliului din 11 mai 2005 privind practicile comerciale neloiale ale întreprinderilor de pe piața internă față de consumatori și de modificare a Directivei 84/450/CEE a Consiliului, a Directivelor 97/7/CE, 98/27/CE și 2002/65/CE ale Parlamentului European și ale Consiliului și a Regulamentului (CE) nr. 2006/2004 al Parlamentului European și al Consiliului (2), trebuie interpretate în sensul că, dacă operatorul menționează în contract o dobândă anuală efectivă (DAE) mai mică decât cea reală, se poate reține că un astfel de comportament al operatorului față de consumator reprezintă o practică comercială neloială? Directiva 2005/29/CE permite, în cazul în care se dovedește existența unei practici comerciale neloiale, ca aceasta să influențeze validitatea contractului de credit și realizarea obiectivelor articolului 4 alineatul (1) și ale articolului 6 alineatul (1), dacă nulitatea contractului este mai favorabilă pentru consumator?
            
         
      (1)  JO L 95, p. 29, Ediție specială, 15/vol. 2, p. 273.
   
      (2)  JO L 149, p. 22, Ediție specială, 15/vol. 14, p. 260.